stanford-oval/wikipedia huggingface dataset:
הזירה הימית במלחמת יום הכיפורים
תוצאות המלחמה בזירה הימית > עיטורים וציונים לשבח

לאחר המלחמה חולקו עיטורי צה"ל וציונים לשבח לאנשי חיל הים כלהלן:
על חדירה והטבעת כלי שיט בנמל אויב בנמל פורט סעיד, מבצע ליידי. עוטר סרן עודד אמיר בעיטור הגבורה ורס"ל עלי קמחי עוטר בעיטור העוז. שניהם נעדרים במהלך הפעולה. סרן בועז שקדי קיבל את עיטור העוז ורס"ל שי ברוש עוטר באות המופת. מפקד סירות החילוץ בפעולה סא"ל חנינא עמישב והצולל סרן דניאל קורן קיבלו ציון לשבח ממיכאל ברקאי ראש מספן ים.
על חדירה תת-מימית ופגיעה בקומאר בנמל ע'רדקה. מבצעי מגבית 10 ו-11. עוטרו הצוללים רס"ן גדי קרול בעיטור העוז ורס"ל דן עוזיאל בעיטור המופת. מפקד כוח הס"גים בפעולות שהשיט את הלוחמים ליעד ואסף אותם, רס"ן אליהו מרקף צוין לשבח על ידי מפקד חיל הים.
פגיעה בכלי שיט אויב בחדירה שנעשתה בסירות נשק מהירות בנמל ע'רדקה במבצעי מגבית 15,16 קיבל סא"ל גדי שפי את עיטור המופת, רס"ל דן איתן ורס"ל אורי שטיין צוינו לשבח על ידי הרמטכ"ל. סג"ם אבינועם ברקין, סרן ישראל דגאי ורס"ן אליהו מרק קיבלו צל"ש ממפקד חיל הים.
על פעילותם בקרב מרסא תלמאת הוענק עיטור המופת לסרן צבי שחק, סמ"ר שלום נחמני וסגן עמי שגב (שנפצע קשה). סגן ארז נמרוד צוין לשבח על ידי הרמטכ"ל.
על ניהול קרבות הטילים במלחמה עוטר מפקד שייטת ספינות הטילים אל"ם מיכאל ברקאי בעיטור המופת. ברקאי הודיע שהוא מקבל את האות בשם כל לוחמי ספינות הסער.
הרמטכ"ל מרדכי גור ציין לשבח שני לוחמי יחידת 707 על חילוץ נפגעים וצלילה תחת הפגזה באזור הצליחה בתעלת סואץ: סמ"ר איתמר שחם וסרן יוסי דר.
מפקד חיל הים האלוף בנימין תלם ציין לשבח את סג"ם גבריאל שילה, שהיה מפקד חולית המכ"ם של חיל הים במוצב בודפשט ומונה על ידי מפקד המוצב מוטי אשכנזי לסגנו.
על תחזוקה וחימוש ספינות הטילים והכנתן ליציאות נוספות. ציין מפקד חיל הים לשבח את סרן אלי ארד, ומפקד בסיס חיפה ציין לשבח את סמ"ר יצחק עבדי, סמ"ר משה קירשנצויג, ואזרח עובד צה"ל אהרון אליקשווילי. ואזרח עובד צה"ל משה ריינר, על תחזוקת ציוד הצלילה הקרבי בשייטת 13.
רס"ל דני נחושתן קיבל תעודת הוקרה על חלקו בקרב מרסה תלמאת, על ידי ראש מספן ים, תא"ל עודד גור לביא ב-19 מאי 2013.
תוצאות המלחמה בזירה הימית > עיטור השירות

תשעה אנשי צי הסוחר הישראלי קיבלו את עיטור השירות מידיו של שר התחבורה גד יעקבי ב-11 אפריל 1977. היו אלה אנשי הצוות של המכלית "כמיקל אנטרפרייז" של חברת גדות ים. לאחר שהצוות הקבוע של האניה שהורכב מ-24 ימאים זרים, נטש את המכלית בנמל נאפולי. אוישה המכלית בתשעה אנשי צוות ישראלים. הצוות הקטן הפעיל את המכלית והביא את המטען החיוני לנמל תוך כדי הלחימה. המעוטרים היו: רב החובל אורי מירון, החובל הראשון אפרים רז, החובל השני אהרון מוזס, החובל השלישי יוסף קליין, כלכל ראשי דוד תיאודור, קצין המכונה הראשי שמשון ששון, קצין מכונה ראשון פיני, קצין מכונה שני יצחק פרץ, קצין משמרת מכונה בצלאל.
מפקדים במלחמה

| מפקדי צה"ל בזירה הימית במלחמת יום הכיפורים> תפקיד  | מפקדי צה"ל בזירה הימית במלחמת יום הכיפורים> דרגה ושם | מפקדי צה"ל בזירה הימית במלחמת יום הכיפורים> תמונה | מפקדי צה"ל בזירה הימית במלחמת יום הכיפורים>  | מפקדי צה"ל בזירה הימית במלחמת יום הכיפורים>  | מפקדי צה"ל בזירה הימית במלחמת יום הכיפורים>  |
| --- | --- | --- | --- | --- | --- |
| מפקד חיל הים | אלוף בנימין תלם |  |  |  |  |
| מפקד כוח הנחיתה של צה"ל במפרץ סואץ | תא"ל מנחם מרון |  |  |  |  |
| ראש מחלקת ים | תא"ל צבי תירוש |   |  |  |  |
| ראש מספן המודיעין (רמד"ן) | אל"ם רמי לונץ |   |  |  |  |
| ראש מספן הציוד (רמצ"ד) | אל"ם עקיבא פגי |  |  |  |  |
| ראש מספן כוח האדם (רמכ"א) | סא"ל יצחק קט |  |  |  |  |
| סגן ראש מחלקת ים מנהל תנועות צי הסוחר | אל"ם משה טבק |  |  |  |  |
| ראש מחלקת מבצעים חיל הים | אל"ם יצחק דוידי |  |  |  |  |
| תכנון מבצעים מיוחדים, ומפקד כוח הפשיטה בפורט פואד | אל"ם דב שפיר |  |  |  |  |
| מפקד בסיס חיפה | אל"ם אורי פז |  |  |  |  |
| מפקד שייטת ספינות הטילים | אל"ם מיכאל ברקאי |  |  |  |  |
| מפקד פלגת ספינות טילים 31 | סא"ל מיכה לצרוס |  |  |  |  |
| מפקד פלגת ספינות טילים 32 | סא"ל יעקב ניצן |  |  |  |  |
| מפקד פלגת ספינות טילים 33 | סא"ל גדעון רז |  |  |  |  |
| מפקד פלגת סער 4 | סא"ל אלי רהב |  |  |  |  |
| מפקד טייסת 119 שהטביע אוסה בקרב פורט סעיד | סא"ל אליעזר פריגת חיל האוויר |  |  |  |  |
| מפקד שייטת 13 | סא"ל שאול זיו |  |  |  |  |
| מפקד שייטת הצוללות | סא"ל ישראל לשם |  |  |  |  |
| מפקד אוניית האם אח"י נגה | רס"ן חיים גבע | חיים גבע 1967 |  |  |  |
| מפקד אוניית האם אח"י בת-ים (ת-83) | סרן מיכאל (מייק) אלדר |  |  |  |  |
| מפקד בסיס דפנה | רס"ן עמי שר אל |  |  |  |  |
| מפקד זירת ים סוף, מפקד ימי של כוח הנחיתה | אל"ם זאב אלמוג |  |  |  |  |
| מפקד עליון בזירת ים סוף 8–15 באוקטובר 1973 | אלוף אברהם בוצר |  |  |  |  |
| מפקד בסיס אילת | רס"ן צבי פז |  |  |  |  |
| מפקד פלגת הדבורים 915 בזירת ים סוף | סרן ישראל פטשניק, |  |  |  |  |
| מפקד כח דבורים בזירת ים סוף | סא"ל עמי אילון |  |  |  |  |
| מוביל זוג דבורים נכנס ראשון מהים לנמל אל-אדביה שנכבש. | סגן יעקב בוגץ |  |  |  |  |
| סגן מפקד שייטת 13, מפקד מבצעי מגבית | רס"ן גדי שפי |  |  |  |  |
| מתאם פעולות שייטת 13 בחפ"ק מפקד הזירה | רס"ן אילן אגוזי |  |  |  |  |
| מפקד יחידה 707 פעולת חילוץ המזח | סא"ל דב בר |  |  |  |  |
| מפקד פלגת הנחתות | רס"ן יוסי לוי |  |  |  |  |
| מוביל הצוללים בפשיטה על ע'רדקה, מגבית 10–11 | רס"ן גדי קרול |  |  |  |  |
| מפקד פעולות הפשיטה מגבית 10, 11 ו-14 | רס"ן אלי מרק |  |  |  |  |
| קצין קישור לחיל האוויר בשדה אופיר | סא"ל יהודה בן-צור |  |  |  |  |
| מפקד יחידת השליטה הימית | רס"ן נסים משיח |  |  |  |  |
| קצין תכנון מבצעים במטה חיל הים | רס"ן אריה רונה |  |  |  |  |
| צוות הפקת לקחי מלחמה | סא"ל אלי לוי |  |  |  |  |
| ראש צוות הפקת לקחים טכניים | אל"ם חרות צמח |  |  |  |  |
| קברניט המכלית 'סמסון' | רב חובל זאב תירוש |  |  |  |  |
| קברניט האניה 'סיריס' | רב חובל דני נקדימון |  |  |  |  |
| קברניט האניה 'כמיקל אנטרפרייז' | רב חובל אורי מירון |  |  |  |  |
| קברניט המכלית 'סירניה' | רב חובל יעקב הרצוג |  |  |  |  |
תחקירי המלחמה

צוות הפקת לקחי מלחמה בניהולו של סא"ל אלי לוי שובץ למבצעים השונים וקיבל את דפי המי"ק של הספינות. לסיכום יצא קובץ תחקירי המלחמה ששימש את הידע המלא על המלחמה והלקחים שיש להפיק ממנה.
מסמכי חיל הים

פעילות ציי ערב וציי המעצמות במלחמת יום הכיפורים – מפקדת חיל הים – מחלקת מודיעין ענף מחקר מד-6–857, 1974, באתר המרכז למלחמת יום הכיפורים
מלחמת יום הכיפורים יומן גשר מצפ"י, 6 לאוקטובר עד 5 בנובמבר 1973, מוזיאון העפלה וחיל הים.
מלחמת יום הכיפורים זירת ים סוף חיל הים זירת ים סוף, אג"מ, 1973.
שאול זיו, פעילות שייטת 13 במלחמת יום הכיפורים, מפקדת חיל הים – שייטת 13, פברואר 1974, מוזיאון העפלה וחיל הים.
שייטת 3 במלחמת יום הכיפורים – קובץ תחקירים ולקחים, מפקדת חיל הים, אפריל 1974.
צפי מרלי, חיל הים במלחמת יום הכיפורים, חיל הים, מכ"א, תחום מורשת, 1995.
לקריאה נוספת

אלוף בנימין תלם, חיל הים כ"הפתעה" של מלחמת יום כפור, 'בין גלים' דצמבר 1973, עמ' 2–4.
רמי אנטיאן, סיפורים מן המלחמה, 'בין גלים' אוקטובר 1975, עמ' 11.
זאב הים (רב חובל). ההפלגה האחרונה של המכלית "סיריס", בין גלים סוערים, הוצאת חבל ימי לישראל, מאי 1977, עמ' 24–29.
מייק אלדר, האויב והים פרקים מיומן המבצעים, משרד הביטחון – ההוצאה לאור, 1991, עמ' 170–212.
חיים הרצוג, מלחמת יום הדין, מהדורה מחודשת, 1994, הפרק "המלחמה באוויר ובים", עמ' 233–239.
מייק אלדר שייטת 11 – הקרב על הצל"ש, תל אביב: ספרית מעריב 1996, עמ' 79–96.
אמיר גילת, "אף אחד לא ידע שהיו שם מוקשים", מעריב, 29 ספטמבר 1998.
אברהם רבינוביץ, ספינות שרבורג, הוצאת אפי מלצר בע"מ, 2001.
רמי לונץ, מלחמת יום-הכיפורים בזירה הימית, פרק בספר של חגי גולן ושאול שי (עורכים), מלחמה היום – חקרי מלחמת יום-הכיפורים, תל אביב: הוצאת מערכות, 2003 עמ' 389–398.
איתן הבר וזאב שיף, לקסיקון מלחמת יום הכיפורים, זמורה-ביתן, 2003, הערכים "(ה)ים, חיל", "ים סוף, זירת (זי"ס)".
משה אימבר, שייטת 3 ספינות הטילים בחיל הים, תל אביב: משרד הביטחון – ההוצאה לאור, 2005.
אמוץ שורק, תלם בים בנימין תלם, עמ' 206–241.
אמיר גור, 40 שנה למלחמת יום הכיפורים: חיל הים עושה היסטוריה, בין גלים, ספטמבר 2013, עמ' 22–28.
פסח מלובני, מצפון תפתח הרעה, צבא סוריה – עלילותיו ומלחמותיו – מבט מדמשק, הוצאת המכון לחקר מלחמות ישראל, 2014, עמ' 465–473.
זאב אלמוג, מפקד שייטת 13 - הפלגות חיי, כנרת, זמורה ביתן, 2014, עמ' 813–920
פסח מלובני, דגל אדום מעל המזרח התיכון, 'המעורבות הצבאית הסובייטית באזור וסיפורה של "מסרגה" ביחידה 8200', הוצאת אפי מלצר בע"מ, 2017 עמ' 281, 285–287, 296, 298, 301, 423–425.
אסף משניות, ים של הפתעות ריאיון עם אל"ם שמואל פרס מפקד אח"י חרב (סער 3) במלחמת יום הכיפורים, בשבע 20 בספטמבר 2018, עמ' 41–42.
יעקב בוגץ' ואחרים, "כיבוש" נמל עדבייה, אח"י פלברה אגדות שקרו באמת בהוצאת בית החובל, 2020, עמ' 334.
עודד מלניק ואחרים, טיל אחרון שנורה על אח"י חנית במלחמת יום הכיפורים, אח"י פלברה אגדות שקרו באמת בהוצאת בית החובל, 2020, עמ' 340.
פסח מלובני, "מלחמת השחרור" של אוקטובר 1973 בחזית הסורית, עמ' 327, פרק י"ד הזירה הימית, הוצאת המכון לחקר מלחמות ישראל, 2021.
שלמה גואטה, הזירה הימית, יום פקודה: מלחמת יום הכיפורים – להביט לאמת בעיניים, גדעון אביטל-אפשטיין (עורך), הוצאת ידיעות אחרונות ספרי חמד, 2023, עמ' 631–658
שלמה גואטה, שפי מלמד, המוכנות המודיעינית הטכנו-לוגיסטית וההפעלתית והמבצעית של חיל הים לקראת ובמהלך מלחמת יום הכיפורים, אתר המרכז למלחמת יום הכיפורים, אוקטובר 2023
שלמה גואטה, מלחמת יוה"כ - הזירה הימית מנקודת ראות של האויב תקציר מנהלים והיגדים ברמת המאקרו לכנס 50 שנים למלחמה, אתר המרכז למלחמת יום הכיפורים, יולי 2024
ביאורים

↑  תליית מטאטא על התורן היא סימן מקובל להטבעת ספינת אויב.
↑  תליית מטאטא על התורן היא סימן מקובל להטבעת ספינת אויב.
↑  נט"ק נוסף, מדגם "שקמה", שיצא משירות פעיל, הוצב כמזח לדבורים בראס סודר באוגוסט 1973
↑  לאחר הפסקת האש נאספו שלל מספר סירות גומי שנותרו על השרטון מערבית למעוז
↑  טיקוצ'ינסקי היה ממוצא יהודי ייתכן וההוראה ניתנה שלא לצורך כבדיקת נאמנות
↑  קיימת עמימות רבה מי החליט ופקד על הפינוי
↑  יעקב בוגץ', יומן מלחמה באתר "אבירי המפרץ"
↑  תרשים על גבי מפה ימית אמריקאית 2464 שנמסר על ידי אלוף יוחאי בן-נון למפקד כוח הס"גים במבצעי מגבית 10 ו-11 רס"ן אלי מרק
↑  כל שאר האניות שייטו בצפון המפרץ ולא עגנו מחשש לתקיפת צוללים חבלנים
↑  בביטאון צים משנת 2005 מתואר מפגש בין רב חובל דני נקדימון לבין מפקד המקשת המצרית פ. עבד המשמש כנתב בתעלת סואץ שסיפר כי קיבל מדליה לאחר הפיצוץ
↑  הפגישה התקיימה ב-30 באפריל 2005 בעת מעבר 'צים הונג קונג' בפיקוד נקדימון בתעלת סואץ. המקור ביטאון צים 2005 עמ' 48
↑  הפעולות בסוריה נעשו לפי הנחיות הרמטכ"ל למפקד חיל הים אך בדיעבד לא היה אישור שאכן עוכבו כוחות סוריים בחוף
↑  אלי מרק קיבל צל"ש אחד על שתי הפעולות
↑  הדרגה רשומה כפי שנשאו בעת המלחמה. רבים מהמפקדים עלו בדרגה בהמשך שירותם
↑  עמי אילון פיקד על הפלגה והעביר פיקוד לישראל פטשניק לפני המלחמה. עם פתיחת הקרבות חזר עמי אילון כמפקד כוח דבורים ונעשה מפקד הפלגה עד סוף המלחמה
↑  המצרים הצליחו להסתיר זאת ושני מוקשים הופעלו 20 יום מאוחר יותר והטביעו מכלית
↑  מייק אלדר בספרו "שייטת 11" מתארך את האירוע ללילה הראשון של המלחמה. אך לפי דיווח של קצין קישור אוויר ים בבח"א 29 סא"ל יהודה בן-צור, האירוע קרה ב-16 באוקטובר
↑  אחד השבויים היה חולה ונותח בדרך על ידי רופא הספינה. מקור: משה אימבר עמ' 36
↑  תוצר צוות הפקת לקחי מלחמה בראשות סא"ל אלי לוי, הפקה ענף אמל"ח בראשות סא"ל משה אורן.
אהרן קפלן

| --- | --- |
אהרון קפלן, 2012
אהרון קפלן, 2012
 לידה:  22 בדצמבר 1959 (בן 65) שיקגו, אילינוי, ארצות הברית
 מדינה:  ישראל 
 עיסוק:  במאי, יוצר תוכן, שחקן, זמר, קריין
 פרסים והוקרה:  1981 מקום ראשון בתחרות סרטי הדרכה אור-קולי "הדרכה נכונה" 1986 מקום שני ושלישי בתחרות הווידאו קליפים הראשון, פסטיבל הסרטים בחיפה.("את שרה ברדיו"-רמי קלינשטיין,"עיר הלכה לישון"-צ'ולי) 1989 מקום שלישי בתחרות הקליפים וציון לשבח על בימוי והבנת המדיה ("מים מים" -פנצ'ר) 1991 מקום שני בתחרות הפרסום עבור הסרטון "צריך שניים למנגו" מקום שני בתחרות הפרסום עבור סדרת "אין דבר -מחר נקנה עוד אבוקדו" 1994 מקום ראשון תחרות הווידאו קליפים -"מודדת"-ירמי קפלן 1999 מקום שני פרסי המוזיקה עבור הקליפ "קולה וברה" ירמי קפלן 2011/12 "ינשופים" תוכנית תרבות - במאי, ערוץ שמונה
 https://aaronkaplan.co.il
 פרופיל ב-IMDb
 
אהרן קפלן (נולד ב-22 בדצמבר 1959) הוא במאי טלוויזיה, פרסומות וקליפים, יוצר תוכן, מנחה אירועים, זמר ושחקן ישראלי.
יהודה שירליאון

רבי יהודה בן רבי יצחק, המכונה גם רבי יהודה שירליאון או רבי יהודה מפריז (נולד בשנת ד'תתקכ"ו, 1166, נפטר בשנת ד'תתקפ"ד, 1224) היה תלמיד חכם צרפתי בתקופת הראשונים, מחשובי בעלי התוספות. כונה גם גור אריה או רבינו האריה. חיבר תוספות על מספר מסכתות בתלמוד, המכונים 'תוספות ר' יהודה מפאריש'.
בשנת ד'תתקס"ב הגיע לפריז, פתח בה מחדש את ישיבת "מדרש הגדול דפריש" שנסגר בשנת ד'רמ"ב (1182) עם גירוש היהודים מן העיר, ושימש כראש הישיבה.
משפחתו

רבי יהודה שירליאון היה בנו של רבי יצחק (תלמיד ר"ת), בן רבי יהודה בן רבי יום טוב מפלייזא. סבו רבי יהודה בן יום טוב היה מבעלי התוספות. אבי סבו רבי יום טוב מפלייזא היה בנם של ריב"ן (רבי יהודה בן נתן) ושל מרים בתו של רש"י.
דודתו של רבי יהודה שירליאון, אחות אביו רבי יצחק, הייתה נשואה לר"י הזקן (רבי יצחק בן שמואל מדנפירא - כיום דמפייר), גדול חכמי צרפת בדורו.
חותנו היה רבי אברהם בן רבי יוסף בכור שור, מבעלי התוספות ומפרשני המקרא הבולטים בתקופתו.
רבותיו ותלמידיו

רבינו יהודה שירליאון היה תלמידו המובהק של דודו ר"י הזקן. יחד עמו למדו אצל ר"י חכמים רבים כמו רבי ברוך בן יצחק בעל התרומה, רבי שמשון בן אברהם משאנץ, רבי שמשון מקוצי, רבי אלחנן בנו של ר"י, ועוד; רבים מהם הקימו מרכזי תורה גדולים בצרפת לאחר פטירת ר"י רבם, וביניהם היה רבי יהודה שירליאון שייסד ישיבה חשובה בפריז.
תלמידיו היו מגדולי בעלי התוספות בתקופתם, ביניהם רבי יחיאל מפריז שלימים היה ליורשו בראשות ישיבת פריז, רבי משה מקוצי מחבר ספר מצוות גדול, ורבי יצחק בן משה מווינה מחבר הספר "אור זרוע".
חיבוריו

רבי יהודה שירליאון כתב קובצי תוספות רבים שהיו מבוססים על תוספותיו של רבו ר"י הזקן. הוא מזכיר בפירוש 12 מסכתות, וכת תוספות לפחות ל-20 מסכתות. תוספותיו עובדו על ידי תלמידיו, ומתורתו נשתייר הרבה בקובצי התוספות שלפנינו. מחיבוריו המקוריים מצויים כיום תוספותיו למסכת מגילה שנדפסו בדפוסי התלמוד שלפנינו, וכן תוספותיו למסכת ברכות שנדפסו לראשונה על שם רבי יהודה החסיד, אך הוברר שאינם לו אלא לרבי יהודה שירליאון, חלק מתוספותיו למסכת שבת, חלק מתוספותיו למסכת עבודה זרה ו"תוספות ישנים" למסכת יומא, שנקראים על שמו ונכתבו על ידי תלמידו הסמ"ג.
מלבד התוספות נשמרו תשובות ופסקים שלו בכתבי תלמידיו.
משפחת רש"י > מקרא

- גיס
הערות שוליים

↑  צרפתית: 'סיר' - אדון, 'ליאון' - אריה, מתורגם כיהודה.
↑  שערי דורא, סימן ע"ו.
↑  תשובת מהרש"ל, סי' כ"ט.
↑  תוספות ישנים למסכת יומא, דפים ח' א', י"ג א', י"ד א'.
↑  א"א אורבך, בעלי התוספות, ירושלים תשמ"ו, עמ' 328.
↑  ראו א"א אורבך, בעלי התוספות.
↑  נדפס מחדש על פי כתבי יד בשני כרכים על ידי הרב ניסן זק"ש, מכון התלמוד הישראלי השלם, ירושלים, תשכ"ט-תשל"ב.
↑  לפרקים י"ז-כ"א, ראו במבוא לתוספות ר"י הזקן ותלמידיו למסכת שבת, כרך א', מכון אופק, ירושלים, תשס"ז.
↑  נדפס על ידי הרב משה יהודה בלוי, בתוך שיטת הקדמונים על מסכת עבודה זרה, ניו יורק, תשכ"ט.
↑  תוספות ישנים למסכת יומא, בעריכת הרב אביגדור אריאלי, ירושלים 1993, עמ' 7.
| --- | --- |
בקרת זהויות :  NLI: 987007306555605171  ISNI: 0000 0000 7739 1784  LCCN: nr95040270  NKC: ola20231202449  VIAF: 100842559   WorldCat (עם VIAF): 100842559
באטוומן (סדרת טלוויזיה)

| --- | --- |

סמליל הסדרה
 מבוסס על:  דמויות מאת DC קומיקס
 סוגה:  גיבורי-על דרמה פעולה פשע
 יוצרים:  קרוליין דרייס גרג ברלנטי
 שחקנים:  רובי רוז מייגן טאנדי קמרוס ג'ונסון ניקול קאנג רייצ'ל סקארסטן דוגריי סקוט אליזבת אנוויס
 מדבבים:  רייצ'ל מדאו 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  כדור הארץ הראשי, כדור הארץ 1, גות'אם סיטי 
 מספר עונות:  3 
 מספר פרקים:  51 (נכון ל־2 במרץ 2022) 
 הפקה
 מפיקים בפועל:  קרוליין דרייס גרג ברלנטי שרה שכטר ג'ף ג'ונס דייוויד נאטר מרקוס סיגה
 חברת הפקה:  Berlanti Productions Mad Ghost Productions DC Entertainment חטיבת הטלוויזיה של האחים וורנר
 הפצה:  חטיבת הטלוויזיה של האחים וורנר
 אתר צילומים:  ונקובר, קולומביה הבריטית
 אורך פרק:  42 דקות
 שידור
 רשת שידור:  The CW
 פורמט (תמונה):  HDTV 1080i
 פורמט (קול):  Dolby Digital 5.1
 תקופת שידור מקורית:  6 באוקטובר 2019 – 2 במרץ 2022
 קישורים חיצוניים
 אתר רשמי
 דף התוכנית ב-IMDb
 
באטוומן (באנגלית: Batwoman) היא סדרת טלוויזיה אמריקאית מסוגת גיבורי-על שנוצרה על ידי המפיקים והיוצרים קרוליין דרייס וגרג ברלנטי, ומבוססת על דמותה של באטוומן מאת DC קומיקס. במאי 2018, הוכרז שדמותה של באטוומן תופיע לראשונה באירוע הקרוסאובר "עולמות אחרים", וחודשיים לאחר מכן נודע שסדרה שתתמקד בדמותה של באטוומן, נמצאת בפיתוח. במאי 2019, הזמינה רשת "The CW" את הסדרה.
הסדרה היא החמישית שמתקיימת ביקום החץ, לצידן של סדרות הטלוויזיה האחרות של היקום, והיא עלתה לשידור ברשת "The CW" ב-6 באוקטובר 2019. ב-29 באפריל 2022, הודיעה היוצרת כי הרשת ביטלה את הסדרה לאחר שלוש עונות.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 20 | 20 | 6 באוקטובר 2019 | 17 במאי 2020 |
|  | 2 | 18 | 18 | 17 בינואר 2021 | 27 ביוני 2021 |
|  | 3 | 13 | 13 | 13 באוקטובר 2021 | 2 במרץ 2022 |
תקציר העלילה

לאחר היעדרו של באטמן, נאלצת קייט קיין להתגבר על השדים הפנימיים שלה, לפני שתוכל להגן על גות'אם סיטי תחת זהותה של פורעת החוק באטוומן ולהפוך לסמל של תקווה עבור אזרחי העיר.
צוות השחקנים והדמויות > ראשי

רובי רוז - קייט קיין / באטוומן (עונה 1): פורעת חוק המגינה על גות'אם סיטי בזמן היעדרו של באטמן. לוחמת רחוב מאומנת היטב בעלת תשוקה לצדק, יהודייה ולסבית מוצהרת.
רייצ'ל סקארסטן - בת' קיין / אליס : מנהיגת כנופיית "ארץ הפלאות", בעלת אישיות פסיכופתית, שזוממת לערער את תחושת הביטחון של גות'אם ולשלוט עליה.
סקארסטן מגלמת גם גרסה חלופית של בת' שנעקרה מכדור הארץ שלה במהלך אירועי "המשבר בעולמות האינסופיים" והופיעה בכדור הארץ-פריים. גרסה זו לא הלכה לאיבוד במהלך תאונת הדרכים. בהמשך היא נהרגה על ידי אוגוסט קרטרייט ובהמשך מותה ננקם על ידי קייט קיין.
מייגן טאנדי - סופי מור: סוכנת ביטחונית בדרג גבוה המשמשת כאחת ממגיני גות'אם סיטי.
קמרוס ג'ונסון - לוק פוקס: איש אמונו הקרוב ביותר של באטמן, השומר על מגדל ויין בהיעדרו. פוקס מחשיב את עצמו כמי שמגן כל הדברים שבאטמן מסמל, אך מבין שגות'אם זקוקה לגיבור חדש.
ניקול קאנג - מרי המילטון: אחותה החורגת של קייט, עובדת עם הקהילות המוזנחות של גות'אם.
דוגריי סקוט - ג'ייקוב קיין: אביה של קייט וקולונל צבאי לשעבר שמנהל חברת אבטחה פרטית בשם "העורבים", מתוך ניסיון להוכיח שגות'אם לא זקוקה להגנתו של באטמן. הבוז שג'ייקוב רוחש לפורעי חוק שם אותו בקונפליקט מול באטוומן.
אליזבת אנוויס - קת'רין המילטון-קיין: אמה של מרי, אמה החורגת של קייט ואחת מהעשירים ובעלי הכוח בגות'אם.
צוות השחקנים והדמויות > משני

גרייסטון הולט - טיילר, סוכן של "העורבים" ופרודה של סופי.
ברנדון זוב - צ'אק דודג'סון, סוכן לשעבר של "העורבים" המשמש כסגנה וכמאהבה של אליס.
רייצ'ל מדאו - וספר פיירצ'יילד, אושיית תקשורת ורכילות סוערת מפורסמת.
גבריאל מאן - תומאס "טומי" אליוט, יזם נדל"ן וחבר ילדות לשעבר של ברוס וויין, שהופך בהמשך לנבל האש.
כריסטינה וולף - ג'וליה פניוורת', בתו של אלפרד פניוורת' המנוח ומרגל בריטית, שהייתה בעבר אהובתה של קייט.
סם ליטלפילד - ג'ונתן "ג'וני" קרטרייט / עכבר, אדם בעל פנים מעוותות עם כישרון מולד לחיקוי קולות ואנשים שונים, הרואה את עצמו כדמות אחיה הגדול של אליס. ניקולס הולמס מגלם את דמותו של ג'וני בצעירותו.
ג'ון אמט טרייסי וסבסטיאן רושה - אוגוסט קרטרייט / ד"ר איתן קמפבל, כירורג פלסטי מוכר ונדבן. בהמשך מתגלה שאיתן הוא למעשה אוגוסט קרטרייט, אביו של ג'ונתן שמשה את בת' מהנהר בעקבות התאונה וכלא אותה למטרותיו. אוגוסט נהרג בהמשך בטעות על ידי קייט מרוב כעסה על מה שעשה לבת'.
צוות השחקנים והדמויות > אורח

כריס שילדס - מייקל אקינס, ראש עיריית גות'אם סיטי.
מישל מורגן - גבריאל "גבי" קיין, אשתו של ג'ייקוב קיין ואמם של קייט ובת'.
בריאן האווי - רייגן ברמנית ואחת ממאהבותיה של קייט, שמתגלה מאוחר יותר כאחותה ושותפה של מגפי.
רייצ'ל מת'יוס - מרגרט "מרגוט" / מגפיי, גנבת תכשיטים ואחותה של רייגן.
ג'ים פיררי - ברטרנד אלדון / המוציא להורג מוציא להורג לשעבר בבית הסוהר בלאקגייט. מבוסס באופן רופף על נבל שולי של באטמן באותו השם. לאחר שנהרג על ידי ג'ייקוב, נחשף שהוא פעל מתוך רצון שכל הפושעים שנידונו בטעות לבלאקגייט יקבלו משפטים חוזרים.
מתיו גרהאם - דין דוורו, עובד בחברת "המילטון דינמיקס" שעכבר מתחזה אליו.
קמרון מקדונלד - ג'ק פורבס, נציב משטרת גות'אם סיטי.
קווין קונרוי - ברוס ויין (ארץ 99), מקבילה יקומית ומבוגרת יותר של ברוס ויין.
מליה פילס - פארקר טורס, סטודנטית לסבית במכינת הות'אם והאקרית מיומנת.
קורט סארקה - סלאם ברדלי, שוטר במשטרת גות'אם סיטי.
ניית'ן וייט - מיגל רובלס, סוכן לשעבר של "העורבים" שעבד אצל אליוט והוטל עליו להשיג את כתבי העת שנכתבו על ידי לוציוס פוקס. העימות הוביל לכך שלוציוס נהרג בטעות ואיש אחר הואשם בכך. כעבור שנים, הוא מנסה לקשור את הקצוות הרופפים, אך מסוכל על ידי באטוומן ולוק.
ראיין רוזרי - בריאן אקינס, בנו של ראש העיר אקינס.
גייג' מארש - סטיבן פורבס, בנו של נציב פורבס.
קיילה איוול - נטליה נייט / נוקטורנה, אישה הסובלת מפורפיריה המאמצת פרסונה ערפדית.
אלסנדרה טורסני - דואלה דנט, אחייניתו של הארווי דנט.
ג'ריל פרסקוט - דיאן מור, אמה של סופי.
דברה מוני - מייבל קרטרייט, אמו של אוגוסט וסבתו של עכבר.
אלכס זהרה - מ. באטלר, מטפל בארקהם אסיילום, שנהרג על ידי עכבר, שמתחזה אליו.
כרמיין ג'ובינאצו - ג'וני סבטינו, גנגסטר עם קשרים לטומי אליוט.
הפקה > פיתוח

במאי 2018, נשיא "The CW", מארק פדוביץ' והשחקן הראשי של "החץ", סטיבן אמל הודיעו במהלך מצגת של "The CW" שדמותה של באטוומן תוצג לראשונה ביקום החץ במהלך אירוע הקרוסאובר "עולמות אחרים" שישודר בדצמבר 2018 ושיתרחש בחלקו בגות'אם סיטי ויציג אותה נלחמת לצדם גיבורים אחרים מיקום החץ. ביולי 2018, נודע ש-"The CW" מתכננת לפתח סדרה שתתמקד בדמותה של באטוומן ותעלה לשידור כבר בשנת 2019 לפי התכנון. הסדרה נכתבה על ידי קרוליין דרייס, שמשמשת כמפיקה בפועל לצדם של גרג ברלנטי, שרה שכטר וג'ף ג'ונס. חודש לאחר מכן, פדוביץ' ציין שהפקת הפיילוט תסתיים עוד אמצע עונת השידורים של 20–2019.
בדצמבר 2018, על פי דיווחיה של "Deadline Hollywood", דרייס הגישה תסריט "עוצמתי" עבור פרק פיילוט פוטנציאלי. התסריט הוביל לכך שחודש לאחר מכן לסדרה הוזמן פיילוט, עבור עונת השידורים של 20–2019 בטלוויזיה. החל מאפריל 2019, הסדרה נחשבה כ"עניין סגור" ברשת "The CW", ועל פי הדיווחים צוות תסריטאים כבר היה ערוך לכך. ב-7 במאי 2019, הרשת הזמינה את הסדרה באופן רשמי.
הפקה > ליהוק

תהליכי הליהוק עבור דמותה של קייט קיין היו אמורים להתחיל לאחר ההכרזה על הסדרה המיועדת במאי 2018, כשצוין במפורש כוונת המלהקים ללהק שחקנית לסבית. באוגוסט, רובי רוז לוהקה לדמותה של קייט קיין / באטוומן. בסוף ינואר 2019, מייגן טאנדי, קמרוס ג'ונסון וניקול קאנג לוהקו לתפקידים ראשיים בדמויותיהם של סופי מור, לוק פוקס ומרי המילטון (בהתאמה). זמן קצר לאחר מכן, הוכרז על ליהוקם של רייצ'ל סקארסטן כאליס, דוגריי סקוט כג'ייקוב קיין ואליזבת אנוויס כקת'רין המילטון-קיין.
במאי 2020, רוז הודיעה שהיא תעזוב את הסדרה לקראת עונתה השנייה; ולא נתנה סיבה לעזיבתה. המפיקים אישרו מחדש את מחויבותם לסדרה למצוא שחקנית חדשה מקהילת הלהט"ב לתפקיד.
בהמשך שנת 2020 הודיעה theCW על ליהוקה של ג'ביסיה לסלי לתפקיד באטוומן החדשה.
הפקה > צילומים

צילומי פרק הפיילוט החלו ב-4 במרץ והסתיימו ב-25 במרץ 2019 בוונקובר, קולומביה הבריטית. צילומים נוספים התקיימו גם בשיקגו, אילינוי. המפיק דייוויד נאטר נבחר לביים ולהפיק בפועל את הפיילוט בינואר 2019, אולם באמצע פברואר, נאטר עזב את הפרויקט מסיבות אישיות. נאטר נשאר כמפיק בפועל, אך המפיק מרקוס סיגה החליף אותו כבמאי במקביל לעבודתו כמפיק בפועל.
גיל שוחט

| --- | --- |

גיל שוחט
 לידה:  7 בספטמבר 1973 (בן 51) תל אביב-יפו, ישראל 
 מוקד פעילות:  יפו, ישראל
 מקום לימודים:  האקדמיה הלאומית למוזיקה סנטה צ'צ'יליה, אהל שם (בית ספר) 
 עיסוק:  מלחין, מנצח, פסנתרן, מנהל אמנותי, מרצה למוזיקולוגיה
 סוגה:  אופרה 
 כלי נגינה:  פסנתר 
 פרסים והוקרה:  אביר מסדר האמנויות והספרות (2009)  פרס רוזנבלום לאמנויות הבמה 
 http://gilshohat.com/
 
גיל שוחט בהופעה בפארק הרצליה, יולי 2011
גיל שוחט בטקס פתיחת הקונסרבטוריון המחודש בעיר נשר
גיל שוחַט (נולד ב-7 בספטמבר 1973) הוא מלחין, מנצח, פסנתרן ומרצה ישראלי למוזיקולוגיה.
לימודים והשכלה

גיל שוחט הוא בנם של עיתונאית העיתון הארץ ציפי שוחט ומנהל מכללת מקס פיין, יהודה שוחט. גיל שוחט החל לנגן בפסנתר בגיל 5 והחל את לימודיו המוזיקליים בגיל 7. עד גיל 12 הלחין וביצע את יצירותיו לפסנתר. שוחט היה חלק ממקהלת "בת קול", המקהלה של הקונסרבטוריון הישראלי למוזיקה תל אביב. בגיל 17 כתב את יצירתו המקהלתית הראשונה לבקשת ענת מורג, מנצחת המקהלה. יצירה זו, "עבי שחקים", שנכתבה על טקסט של שלמה אבן גבירול זכתה מאוחר יותר להוצאה לאור יוקרתית מניו יורק. היצירה התזמורתית הראשונה שלו הוזמנה על ידי התזמורת הקאמרית הישראלית כאשר היה בן 18. שוחט הוא בוגר תיכון אהל-שם ברמת גן והקונסרבטוריון הישראלי למוזיקה תל אביב, ובעל תואר ראשון ושני מאת אוניברסיטת תל אביב. לאחר שסיים את לימודיו באקדמיה למוסיקה בתל אביב, המשיך ללימודי תואר שלישי באקדמיה הלאומית למוזיקה סנטה צ'צ'יליה ברומא ובאוניברסיטת קיימברידג' באנגליה.
מוריו לקומפוזיציה היו: פרופ' אנדרה היידו, איוואן ונדור, אציו קורגי, לוצ'אנו בריו ואלכסנדר גהר. מוריו העיקריים לפסנתר היו רחל פיינשטיין, פרופ' אריה ורדי, סרג'יו פרטיקרולי ומריה קורצ'יו.
בשנת 2008 לקחה אוניברסיטת הרווארד בבוסטון חסות על יצירותיו של שוחט, והיא מפרסמת ומנהלת את הארכיון המלא שלו.